**Az előterjesztést megtárgyalta:**

* Gazdasági és Városstratégiai Bizottság
* Jogi és Társadalmi Kapcsolatok Bizottsága

**ELŐTERJESZTÉS**

**Szombathely Megyei Jogú Város Közgyűlésének**

**2015. szeptember 16-i ülésére**

**Javaslat településrendezési terv módosítására a 86. sz. főút terveinek módosítása érdekében**

Szombathely Megyei Jogú Város Közgyűlése a 224/2015. (VI. 18.) Kgy. sz. határozattal elfogadott településfejlesztési döntése alapján, 2015. júliusában az Akcióterv Mérnöki Iroda kidolgozta 86. sz. főút Egyházasrádóc – Szombathely 57+400 – 77+800 km szelvény közti szakasza megépíthetősége érdekében a többször módosított, 257/2006. (IX. 7.) Kgy. számú határozattal jóváhagyott településszerkezeti tervének és 30/2006. (IX. 7.) önkormányzati rendelettel jóváhagyott helyi építési szabályzatának újabb módosítását.

A szükséges építési munkák sürgősségére tekintettel felkértük Állami Főépítész urat, hogy a tervezett módosításokat úgynevezett tárgyalásos eljárás keretében bocsássa államigazgatási egyeztetésre, ezzel is gyorsítva a módosítás folyamatát. A lehetőséget ezen eljárásrend alkalmazására *a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet* (a továbbiakban: Korm. rendelet) 32. § (6) bek. a) pontja alapján az teremtette meg, hogy a szóban forgó út építését a 426/2013. (XII. 4.) Korm. rendelet közigazgatási hatósági eljárások tekintetében kiemelt jelentőségűvé nyilvánította.

A településfejlesztési döntés alapján elkészíttettük a rendelet-módosítás tervezetét, annak alátámasztó munkarészeit, valamint gondoskodtunk a helyi rendelet szerinti partnerségi egyeztetés lebonyolításáról és az ezekről szóló dokumentumok benyújtásával kezdeményeztük az Állami Főépítésznél a módosításnak tárgyalásos eljárás keretei közötti lebonyolítását, majd végső szakmai vélemény kibocsátását.

Állami Főépítész úr 2015. augusztus 27. napját jelölte meg a tárgyalásos eljárás lebonyolítására. Az egyeztetés megtörtént, az erről készült jegyzőkönyv és az annak nyomán megfogalmazott végső szakmai vélemény a Korm. rendelet 42. § (6) bek. alapján megküldésre került, így a módosítás tervezete a Közgyűlés elé terjeszthető. Miután a módosítás mind a településszerkezeti, mind a szabályozási tervet érinti, ezért jelen előterjesztés a többször módosított, 257/2006. (IX. 7.) Kgy. számú határozattal jóváhagyott településszerkezeti terv és a szintét többször módosított, 30/2006. (IX. 7.) önkormányzati rendelettel jóváhagyott helyi építési szabályzat módosítását jelenti.

Érdemben a módosítás a csomópontok részletes műszaki terveinek kidolgozása nyomán igénybevételre tervezett, a korábban prognosztizálthoz képest némileg megnövekedett területek igénybevételét jelenti részben az útpálya, részben a közműáthelyezések érdekében. A módosítást szükségessé tette az is, hogy a Közgyűlés 224/2015. (VI. 18.) Kgy. sz. határozata arról is rendelkezett, hogy az út területének kijelölése úgy történjék, hogy az lehetővé tegye a teljes hosszon 2x2 sáv kiépítését. Az egyeztető tárgyalás jegyzőkönyve tanúsága szerint a Vas Megyei Kormányhivatal Hatósági, Oktatási, Törvényességi Felügyeleti Főosztály Építésügyi Osztálya észrevétele nyomán úgy valósítható meg, hogy irányadó szabályozási vonal adja meg az útépítésre igénybe vehető terület határát, annak érdekében, hogy az építési ütemek kapcsán az ütemezett kisajátítások végrehajthatók legyenek.

A településrendezési tervek módosítását, annak alátámasztásait, a partnerségi egyeztetés és az államigazgatási egyeztetés tárgyalásának jegyzőkönyvét, valamint az Állami Főépítész záró szakmai véleményét jelen előterjesztés melléklete tartalmazza.

A rendelettervezet 1. melléklete, a településszerkezeti terv-módosítás, valamint a tárgyalásos eljárás teljes iratanyaga elektronikus úton kerül kiküldésre. Ennek elérhetősége: http://www.szombathely.hu/onkormanyzat/e-kozgyules aktualis/

Kérem a Tisztelt Közgyűlést, hogy az előterjesztést megtárgyalni, a határozati javaslatot elfogadni és a módosító rendeletet megalkotni szíveskedjék.

**Szombathely, 2015. szeptember „ ”**

**/: Dr. Puskás Tivadar :/ /:Dr. Károlyi Ákos:/**

**HATÁROZATI JAVASLAT**

**…/2015. (IX. 16.) Kgy. számú határozat**

Szombathely Megyei Jogú Város Közgyűlése a 257/2006.(IX.7.) sz. határozattal elfogadott településszerkezeti tervét az épített környezet alakításáról és védelméről szóló 1997. évi LXXVIII. törvény 8. - 10. §-ai előírásainak megfelelően, az alábbiak szerint módosítja:

1. **Területfelhasználási változások**

Közlekedési terület kijelölés:

1. Új közlekedési terület kerül kijelölésre a kertvárosias lakóterületből a 0307/11 hrsz. ingatlan érintésével a mezőgazdasági feltáró út 86-os sz. főút felett mezőgazdasági út átvezetése érdekében.
2. Új közlekedési terület kerül kijelölésre a kereskedelmi szolgáltató gazdasági területből a 0333/47-52; 0333/74 hrsz. ingatlanok érintésével.
3. Új közlekedési terület kerül kijelölésre Táplánszentkereszt Táncsics Mihály utcai közúti kapcsolat biztosítása érdekében a 0333/54-56 hrsz. ingatlanon.
4. Új közlekedési terület kerül kijelölésre az alábbi csomópontok és műtárgyak helybiztosítása érdekében általános mezőgazdasági és erdő területek érintésével

d.1.) Kámi körforgalom: meglévő körforgalom közúti területének bővítése, kerékpáros átvezetés biztosítása 0272/8; 0272/10; 0256/50 hrsz. ingatlanokat érintően

d.2.) Mezőgazdasági területek feltárást biztosító közúti felüljáró a 86-os sz. főút felett 0329/5-15; 0307/10-11; 0307/28-32 hrsz. ingatlanokon.

d.3.) 86-87. sz. főutak külön szintű csomópontja a csomóponti ágakkal és körforgalmakkal egyetemben 0333/2; 0333/4; 0333/9; 0333/74; 0333/36; 0333/47-53 hrsz. ingatlanokat érintően.

Vízgazdálkodási terület kijelölése

1. Új vízgazdálkodási terület kerül kijelölésre a 0333/32 hrsz. Gyöngyös műcsatorna nyomvonalának módosításaként kertes mezőgazdasági területen 0333/53 és 0333/30 hrsz. ingatlanon.
2. Új vízgazdálkodási terület kerül kijelölésre a 0333/28 hrsz. Gyöngyös műcsatorna nyomvonalának módosításaként kertvárosias lakóterület és általános mezőgazdasági területen 0333/10 hrsz. ingatlanon.

Nyomvonalas infrastruktúra kijelölése

A 86-os főút építése során szükségessé váló közmű nyomvonal kiváltásokat, áthelyezéseket és védőcsőbe való vezetéseket el kell végezni.

Kerékpáros útvonalak kijelölése:

1. Kerékpárosút kerül kijelölésre a 86-os főút elkerülő szakasz meglévő körforgalmú csomópontja – 86-87. főút déli oldala 0256/50; 0272/8; 0272/10 hrsz. - 0290/1 hrsz. út- Vadász utca- Szent István király utca –Bogáti út - 03330/20 hrsz. út – tervezett gyalogos-kerékpáros aluljáró - 0333/26 hrsz. – Táplánszentkereszt útvonalon.
2. Kerékpáros út kerül kijelölésre a Bogáti fasor-86-87-os főutak új külön szintű csomópontja - 87-es főút déli oldala – Táplánszentkereszt útvonalon a meglévő önálló kerékpárút feltűntetésével és szükséges korrekciójával.
3. **Településszerkezeti tervi módosítások**

A településszerkezeti terv TSZ/M-2015/4 számú tervlapja a TSZ/M-2015/5 számú tervlapra módosul

**Felelős:** Dr. Puskás Tivadar polgármester

Illés Károly alpolgármester

Dr. Károlyi Ákos jegyző

(Végrehajtásért felelős: Kuslits Tibor, városi főépítész)

**Határidő:** 2015. szeptember 30.

**H A T Á S V I Z S G Á L A T I L A P**

**Szombathely Megyei Jogú Város Helyi Építési Szabályzatáról,**

**valamint Szabályozási Tervének jóváhagyásáról szóló 30/2006. (IX. 7.) önkormányzati rendelet módosításáról szóló**

**……./2015. (……..) önkormányzati rendelethez**

1. **Társadalmi hatások**

 A rendeletmódosítás a változó társadalmi és gazdasági igények kielégítése céljából készült, elfogadásával kedvezőbb feltételeket biztosíthatók a város polgárai és gazdasági társaságai számára

1. **Gazdasági, költségvetési hatások**

 A rendeletmódosításnak közvetlen költségvetési hatásai nincsenek.

1. **Környezeti hatások**

A módosítás környezeti hatása a meglévő területek ésszerű és célszerű felhasználásának elősegítése, a közlekedési fejlesztési célok elősegítése, a belső tartalékok hatékonyabb kihasználása, a meglévő területekkel való hatékony gazdálkodás megvalósításával.

1. **Egészségügyi következmények**

 A rendeletnek egészségügyi következményei nincsenek.

1. **Adminisztratív terheket befolyásoló hatások**

 A rendeletmódosítás a lakosság adminisztratív terheit nem növeli, az építéshatósági munkát elősegíti.

1. **A jogszabály megalkotásának szükségessége, a jogalkotás elmaradásának várható következményei**

A rendeletmódosítás szükségességét a változó társadalmi igények és a magasabb szintű, kidolgozottabb és korszerűbb építési tervekhez való alkalmazkodás indokolja.

1. **A jogszabály alkalmazásához szükséges személyi, szervezeti, tárgyi és pénzügyi feltételek:**

 A rendeletmódosítás végrehajtásához szükséges személyi, szervezeti, tárgyi és pénzügyi feltételek rendelkezésre állnak.

**Indoklás**

**Szombathely Megyei Jogú Város Helyi Építési Szabályzatáról,**

**valamint Szabályozási Tervének jóváhagyásáról szóló**

**30/2006. (IX. 7.) önkormányzati rendelet módosításához**

1. §

A 86. számú főút véglegesített úttervei alapján pontosított területigénynek a Helyi Építési Szabályzat mellékletét képező Szabályozási tervben való átvezetése, mely az engedélyezhetőség, ennek következtében a megépíthetőség érdekében szükséges módosítás.

1. §

A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről 314/2012. (XI. 8.) Korm. rendelet 43. § (1) bekezdés c) pontja szerint tárgyalásos eljárás esetén az elfogadást követő napon lép hatályba.

**Melléklet**

1. A településrendezési tervek módosítása, annak alátámasztása
2. A partnerségi egyeztetés jegyzőkönyve
3. Az államigazgatási egyeztetés tárgyalásának jegyzőkönyve
4. Az állami főépítész végső szakmai véleménye
5. TSZ/M-2015/5 számú településszerkezeti tervlap
6. HÉSZ 1. sz. melléklet